钦定古今图书集成/明伦汇编/氏族典/第428卷 > 赵莹
## 钦定古今图书集成/明伦汇编/氏族典/第428卷 > 赵莹

按《五代史赵莹传》：“莹字元晖，华州华阴县人也。为人
纯厚，美风仪。晋高祖为节度使，常以莹从。高祖即位，
拜翰林学士承旨，同中书门下平章事，出为晋昌军
节度使。契丹灭晋，莹从出帝北徙。周太祖时，与契丹
通好，遣田敏使于契丹，遇莹于幽州，莹悲不自胜。莹
子易则、易从，当其徙而北也，与易从俱，而易则留事”
汉，官至刑部郎中。后莹病将卒，告于契丹，愿以尸还
中国。及卒，遣易从护其丧南归。